คลำพบก้อนบริเวณใต้คาง ทั้ง 2 ข้าง จะเจอเฉพาะเวลาก้มเท่านั้น เวลาเงยหน้า ก็จะคลำไม่พบ มองไม่เห็น พอไปจับของคน อื่นๆ ส่วนมากก็จะเจอเหมือนๆกัน ในตำเเหน่งเดียวกัน พอ คลำบ่อยๆมี เคืองๆ เลย อยากถามว่ามันคือก้อนอะไรค่ะ
สวัสดีค่ะ ก้อนที่คาง อาจมีสาเหตุจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไป-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันหากเป็นก้อนเล็กๆ เป็นๆหายๆ อาจเป็นเรื่องของต่อมน้ำเหลืองโตตามหลังการอักเสบหรือติดเชื้อ หากก้อนอยู่ตลอดไม่หายไป กดเจ็บ มีหลายก้อน ก้อนโตเร็ว ควรพบแพทย์เพื่อตรวจเพิ่มเติมการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วยหรือเปล่า ถ้ามีอาการเหล่านี้แนะนำให้รีบไปพบแพทย์